Vaikka teknologia kehittyy ja työpäivien pitäisi helpottua, masennuslääkkeitä käytetään edelleen yhtä paljon, ja jopa enemmän kuin aiemmin. Suinkaan kaikki yli 400 000:sta masennuslääkkeiden käyttäjästä eivät hoida lääkkeillään masennusta. Samoilla lääkkeillä voidaan hoitaa ahdistuneisuutta, kroonisia särkyjä tai unettomuutta.

Tampereen yliopiston emeritus professori Esa Leinonen kertoo, että lääkitys aloitetaan yleensä silloin, kun masennus vaikuttaa ihmisen toimintakykyyn ja arkeen. Osa masennuksesta kärsivistä kuitenkin kieltäytyy lääkityksestä, joko huonojen kokemusten tai tiedossa olevien sivuvaikutusten takia.

Väestötutkimukseen pohjautuvan tiedon mukaan jopa 7,4% aikuisista kärsii jonkin tasoisesta masennuksesta vuosittain. Määrä voi olla suurempi, mikäli mukaan otetaan lievät masennuksen oireet.ESS:n kommenttiosiossa olikin esitetty mielipide masentuneisuudelle kansan keskuudessa:

” – – Kyllä jatkuva huoli omasta toimeentulosta on suoraan syypää minusta näille monille ongelmille, täällä isojoukko ihmisiä, jotka tienaavat tavallisen lottovoiton joka vuosi palkassaan, nämä ihmiset sitten tarjoavat alle 10€/h palkkoja ja ei edes täysiä työviikkoja, siitäkö jonkun pitäisi olla onnellinen ja jatkaa normaali elämää.”



Lähde: Etelä-Suomen Sanomat



Lue myös: Mikä elämässä on tärkeää?



